อัยการตีกลับ ศธ.ทบทวนฟ้องให้ถูกจุด
พล.อ.ดาว์พงษ์ รัตนสุวรรณ รมว.ศึกษาธิการ เปิดเผยความคืบหน้ากรณีสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ส่งเรื่องให้อัยการสูงสุดพิจารณาฟ้องแพ่งเพื่อเรียกเงิน 2,100 ล้านบาท พร้อมดอกเบี้ย 7.5% ต่อปีคืนจากธนาคารธนชาตว่า ล่าสุดอัยการสูงสุดได้ส่งความเห็นการดำเนินคดีกลับมาให้กระทรวงศึกษาธิการ (ศธ.) พิจารณาฟ้องให้ถูกประเด็น ที่ผ่านมา ศธ.กำหนดในสำนวนว่าจะฟ้องแพ่งเพื่อเรียกเงินคืนจากธนาคารธนชาต ในฐานะบกพร่องต่อหน้าที่โดยอนุมัติการเบิกถอนเงินไม่ถูกต้อง ตามข้อเสนอของผู้ตรวจการแผ่นดิน แต่เมื่ออัยการสูงสุดขอให้พิจารณาการฟ้องใหม่ ศธ.จึงต้องส่งเรื่องให้ผู้ตรวจการแผ่นดินพิจารณาก่อนดำเนินการต่อไป ทั้งนี้ยังถือว่าอยู่ในช่วงเวลาฟ้องร้องได้เพราะคดียังไม่หมดอายุความ,รายงานข่าวจากผู้ตรวจการแผ่นดินแจ้งว่า การฟ้องเรียกเงินคืนอดีตผู้บริหาร สกสค. อนุมัติเงินกองทุนเงินสนับสนุนพิเศษและส่งเสริมความมั่นคงตามโครงการสวัสดิการเงินกู้ของกองทุนการฌาปนกิจสงเคราะห์ช่วยเพื่อน,ครูและบุคลากรทางการศึกษา (ช.พ.ค.) กรณีไปซื้อตั๋วสัญญาใช้เงินของบริษัท บิลเลี่ยน อินโนเวเท็ด กรุ๊ป จำกัด เพื่อลงทุนก่อสร้างโรงไฟฟ้าพลังแสงอาทิตย์ อ.หนองหญ้าปล้อง จ.เพชรบุรี นั้น โดยหลักการฟ้องจะต้องพิจารณาถึงโอกาสจะได้เงินจากใครก่อนตามกฎหมายแพ่งและพาณิชย์ กรณีนี้ถือว่าธนาคารธนชาตมีความผิดฐานอนุมัติให้เบิกถอนบัญชีของ สกสค.โดยไม่ถูกต้อง ผู้ตรวจการแผ่นดินจึงเสนอให้ สกสค. ฟ้องแพ่งเรียกเงินคืนจากธนาคารธนชาต ธนาคารก็ต้องไปไล่บี้ฟ้องเรียกเงินคืนจากบริษัท บิลเลี่ยนฯ ทั้งนี้การที่อัยการสูงสุดส่งสำนวนฟ้องกลับมาให้ ศธ.พิจารณาใหม่ อาจเพราะยังไม่เห็นข้อมูลสำคัญหลายประการ.
พล.อ.ดาว์พงษ์ รัตนสุวรรณ รมว.ศึกษาธิการ เปิดเผยความคืบหน้ากรณีสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ส่งเรื่องให้อัยการสูงสุดพิจารณาฟ้องแพ่งเพื่อเรียกเงิน 2,100 ล้านบาท
ดาว์พงษ์ รัตนสุวรรณ,เงินกองทุน,ฟ้อง,เรียกเงินคืน,ธนาคารธนชาต,ข่าว,ไทยรัฐฉบับพิมพ์